เรื่องร้องเรียน: เรื่องเดิมค่ะ ไม่มาเก็บขยะตามที่นัดหมายไว้ เดิมนัดไว้ ทุกวันพุธ เวลาประมาณ 2.00น ถึง 3:00 น
การดำเนินการของเจ้าหน้าที่: ฝ่ายรักษาความสะอาด เขตดอนเมือง ดำเนินการเข้าเก็บขยะถนนนาวงประชาพัฒนา ซอย 7 เรียบร้อยแล้ว และขอแจ้งว่า ปกติเจ้าหน้าที่ประจำรถเก็บขยะจะมี 3 คน แต่เนื่องจากวันพุธที่ผ่านมา มีเจ้าหน้าที่ประจำรถลาป่วย 1 คน ทำให้เหลือเจ้าหน้าที่เก็บขยะท้ายรถแค่ 2 คน จึงทำให้การจัดเก็บล่าช้า และได้กำชับเจ้าหน้าที่แล้วให้เร่งเก็บให้ตรงเวลา ต้องขออภัยด้วยครับ
ความเห็นของผู้แจ้ง: เจ้าหน้าที่ปฏิบัติงานได้ยอดเยี่ยม เป็นเหมือนผู้ปิดทองหลังพระ ผู้แจ้งแค่ต้องการแจ้งความเดือดร้อน เนื่องจากสมาชิกในหมู่บ้านจะเฝ้ารอเวลามาเก็บ เมื่อมาไม่ตรงจึงเป็นกังวลว่าจะเลื่อนไปแบบไม่มีกำหนด ในครั้งหน้าหากเช้ามืดวันพุธไม่มาขอให้แจ้งด้วยว่าจะมาวันไหน แต่ให้คงวันเก็บเป็นวันพุธ ดังเดิมค่ะ
พื้นที่: แขวงสีกัน เขตดอนเมือง กรุงเทพมหานคร